8.7.2022
EL
Επίσημη Εφημερίδα της Ευρωπαϊκής Ένωσης
L 183/41
γ) εκπαιδευτές, όπως αναφέρεται στο κεφάλαιο 11.5· δ) επικυρωτές αεροπορικής ασφάλειας της ΕΕ, όπως αναφέρεται στο κεφάλαιο 11.6.
Το στοιχείο β) του πρώτου εδαφίου εφαρμόζεται από την 1η Ιανουαρίου 2023.
Πριν από την ημερομηνία αυτή, τα εν λόγω πρόσωπα πρέπει να έχουν ολοκληρώσει ενισχυμένο ή τυπικό έλεγχο ιστορικού είτε σύμφωνα με το σημείο 1.2.3.1 είτε όπως καθορίζεται από την αρμόδια αρχή σύμφωνα με τους εφαρμοστέους εθνικούς κανόνες.»· 36. στο σημείο 11.1.5, προστίθεται το ακόλουθο εδάφιο: «Ο ενισχυμένος έλεγχος ιστορικού ολοκληρώνεται πλήρως προτού το πρόσωπο παρακολουθήσει την εκπαίδευση που αναφέρεται στα σημεία 11.2.3.1 έως 11.2.3.5.»· 37. στο σημείο 11.2.3.9, η εισαγωγική πρόταση αντικαθίσταται από το ακόλουθο κείμενο: «Η εκπαίδευση των προσώπων με πρόσβαση χωρίς εποπτεία σε ταυτοποιήσιμο αεροπορικό φορτίο και ταχυδρομείο που έχει υποβληθεί στις απαιτούμενες διαδικασίες ασφάλειας και των προσώπων που εφαρμόζουν διαδικασίες ασφάλειας, πλην του ελέγχου ασφάλειας, σε αεροπορικό φορτίο και ταχυδρομείο, αποβλέπει στην απόκτηση όλων των κάτωθι ικανοτήτων:»· 38. προστίθεται το ακόλουθο σημείο 11.2.3.11: «11.2.3.11.
Η εκπαίδευση των μελών του πληρώματος πτήσης και θαλάμου επιβατών που εφαρμόζουν διαδικασίες ασφάλειας κατά την πτήση αποβλέπει στην απόκτηση όλων των κάτωθι ικανοτήτων: α) γνώση προηγούμενων έκνομων ενεργειών στην πολιτική αεροπορία, τρομοκρατικών επιθέσεων και τρεχουσών απειλών· β) επίγνωση των σχετικών νομικών απαιτήσεων και γνώση των στοιχείων που συμβάλλουν στην καθιέρωση αξιόπιστου και ανθεκτικού πνεύματος ασφάλειας στον χώρο εργασίας και στον τομέα της αεροπορίας, συμπεριλαμβανομένων, μεταξύ άλλων, των απειλών εκ των έσω και της ριζοσπαστικοποίησης· γ) γνώση των στόχων και της οργάνωσης της ασφάλειας της πολιτικής αεροπορίας από έκνομες ενέργειες, καθώς και των υποχρεώσεων και των ευθυνών των μελών του πληρώματος πτήσης και θαλάμου επιβατών· δ) γνώση του τρόπου προστασίας των αεροσκαφών και πρόληψη μη εξουσιοδοτημένης εισόδου· ε)
γνώση των διαδικασιών σφράγισης των αεροσκαφών, εφόσον χρειάζεται για το πρόσωπο που πρόκειται να εκπαιδευτεί·
στ) ικανότητα αναγνώρισης απαγορευμένων αντικειμένων· ζ)
γνώση του τρόπου με τον οποίο είναι δυνατή η απόκρυψη απαγορευμένων αντικειμένων·
η) ικανότητα έρευνας ασφάλειας αεροσκαφών σε επίπεδο εύλογα ικανό να εξασφαλίζει ότι δεν αποκρύπτονται απαγορευμένα αντικείμενα· θ) κατανόηση της διάταξης του τύπου ή των τύπων αεροσκαφών στα οποία εκτελούνται τα καθήκοντα· ι)
ικανότητα προστασίας του θαλάμου διακυβέρνησης κατά τη διάρκεια της πτήσης·
ια) γνώση των διαδικασιών που αφορούν τη μεταφορά δυνητικά ενοχλητικών επιβατών επί του αεροσκάφους, εφόσον χρειάζεται για το πρόσωπο που πρόκειται να εκπαιδευτεί· ιβ) γνώση του χειρισμού προσώπων που είναι εξουσιοδοτημένα να φέρουν πυροβόλα όπλα επί του αεροσκάφους, εφόσον χρειάζεται για το πρόσωπο που πρόκειται να εκπαιδευτεί· ιγ) γνώση των διαδικασιών αναφοράς· ιδ) ικανότητα ορθής αντίδρασης σε περιστατικά και καταστάσεις έκτακτης ανάγκης που σχετίζονται με την ασφάλεια επί του αεροσκάφους.»· 39. το σημείο 12.0.3.2 αντικαθίσταται από το ακόλουθο κείμενο: «12.0.3.2.
Η σήμανση “σφραγίδα ΕΕ” τοποθετείται από τους κατασκευαστές σε εγκεκριμένο από την Επιτροπή εξοπλισμό και είναι ορατή από τη μία πλευρά ή σε οθόνη.»· 40. το σημείο 12.1.2.1 αντικαθίσταται από το ακόλουθο κείμενο: «12. 1.2.1.
Τέσσερα είναι τα πρότυπα για WTMD.
Λεπτομερείς απαιτήσεις για τα εν λόγω πρότυπα καθορίζονται στην εκτελεστική απόφαση C(2015) 8005 της Επιτροπής.»·